CELEX: 62010CN0104
Language: fi
Date: 2010-02-24 00:00:00
Title: Asia C-104/10: Ennakkoratkaisupyyntö, jonka High Court of Ireland (Irlanti) on esittänyt 24.2.2010 — Patrick Kelly v. National University of Ireland

22.5.2010   
            
            
               FI
            
            
               Euroopan unionin virallinen lehti
            
            
               C 134/19
            
         Ennakkoratkaisupyyntö, jonka High Court of Ireland (Irlanti) on esittänyt 24.2.2010 — Patrick Kelly v. National University of Ireland
   (Asia C-104/10)
   2010/C 134/29
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Ireland
   
      Pääasian asianosaiset
   
   
      Kantaja: Patrick Kelly
   
      Vastaaja: National University of Ireland
   
      Ennakkoratkaisukysymykset
   
   
               1)
            
            
               Annetaanko direktiivin 97/80/EY (1) 4 artiklan 1 kohdalla sellaiselle ammatilliseen koulutukseen hakevalle henkilölle, joka on sitä mieltä, että häneltä on evätty pääsy ammatilliseen koulutukseen sen vuoksi, ettei häneen ole sovellettu tasa-arvoisen kohtelun periaatetta, oikeus saada tietoja, jotka koskevat muiden kysymyksessä olevalle kurssille hakeneiden henkilöiden ja erityisesti niiden hakijoiden pätevyyttä, joilta ei ole evätty pääsyä ammatilliseen koulutukseen, jotta kyseinen hakija voi ”näyttää toteen tuomioistuimessa tai muussa toimivaltaisessa elimessä tosiseikkoja, joiden perusteella voidaan olettaa, että kyseessä on välitön tai välillinen syrjintä”?
            
         
               2)
            
            
               Annetaanko direktiivin 76/207/ETY (2) 4 artiklalla sellaiselle ammatilliseen koulutukseen hakevalle henkilölle, joka on sitä mieltä, että häneltä on evätty pääsy ammatilliseen koulutukseen ”samoi[n] edellytyksi[n]” ja että häntä on syrjitty ”sukupuole[n] perust[eella]” ammatilliseen koulutukseen pääsyssä, oikeus saada tietoja, jotka kurssin järjestäjällä on muiden kysymyksessä olevalle kurssille hakeneiden henkilöiden ja erityisesti niiden hakijoiden pätevyydestä, joilta ei ole evätty pääsyä ammatilliseen koulutukseen?
            
         
               3)
            
            
               Annetaanko direktiivin 2002/73/EY (3) 3 artiklalla, jossa kielletään ”välitö[n] tai välilli[nen] sukupuoleen perustuvaa syrjint[ä]” siltä osin kuin on kyse ”mahdollisuudesta” ammatilliseen koulutukseen, sellaiselle ammatilliseen koulutukseen hakevalle henkilölle, joka väittää, että häntä on syrjitty ”sukupuoleen perustu[en]” ammatilliseen koulutukseen pääsyssä, oikeus saada tietoja, jotka kurssin järjestäjällä on muiden kysymyksessä olevalle kurssille hakeneiden henkilöiden ja erityisesti niiden hakijoiden pätevyydestä, joilta ei ole evätty pääsyä ammatilliseen koulutukseen?
            
         
               4)
            
            
               Onko SEUT 267 artiklan kolmanteen kohtaan perustuvan velvollisuuden luonne erilainen jäsenvaltiossa, joissa on voimassa oikeusjärjestelmä, jossa noudatetaan akkusatorista (eikä inkvisitorista) menetelmää, ja jos näin on, niin missä suhteessa?
            
         
               5)
            
            
               Voidaanko edellä mainittuihin direktiiveihin perustuvaa tiedonsaantioikeutta rajoittaa luottamuksellisuutta koskevien kansallisten tai yhteisön lakien voimalla?
            
         
      (1)  Todistustaakasta sukupuoleen perustuvissa syrjintätapauksissa 15.12.1997 annettu neuvoston direktiivi 97/80/EY (EYVL L 14, s. 6).
   
      (2)  Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annettu neuvoston direktiivi 76/207/ETY (EYVL L 39, s. 40).
   
      (3)  Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa annetun neuvoston direktiivin 76/207/ETY muuttamisesta 23.9.2002 annettu Euroopan parlamentin ja neuvoston direktiivi 2002/73/EY (ETA:n kannalta merkityksellinen teksti) (EYVL L 269, s. 15).